
KORRALDUSE EELNÕU															
Iisaku									2026 nr 


Kohanime määramine (Saare DP, Mäetaguse küla)

Alutaguse Vallavolikogu kehtestas 27.08.2026 otsusega nr 59 Mäetaguse küla Saare kinnistu detailplaneeringu.
Planeeringuala hõlmab elamumaa sihtotstarbega Saare katastriüksust (49801:001:0664) ja osaliselt sellega piirnevat transpordimaa sihtotstarbega Mäetaguse tee katastriüksust (49802:002:0581, Mäetaguse tee nr 4980014). Planeeringuala pindala on kokku ligikaudu 1,3 ha. Planeeringu alal on moodustatud viis krunti, nendest neli elamukrunti ja transpordimaa krunt.   Kinnisasja omanik esitas vallavalitsusele avalduse määrata kruntide aadressi määramiseks liikluspind. Vallavalitsus algatas kohanime määramise menetluse 15.09.2026 toimunud istungil ja suunas korralduse eelnõu avalikustamisele.
Võttes aluseks eeltoodu ja ruumiandmete seaduse § 44 punkti 1,  kohanimeseaduse § 4 lõike 1 punkti 4, § 5 lõike 1 punktist 3 ja lõikest 4, § 6, kohaliku omavalitsuse korralduse seaduse § 22 lõike 1 punkti 37 alusel  Alutaguse  Vallavolikogu poolt 22.11.2018 antud määruse nr 79 „Kohanime määramise eelnõu avalikustamise kord“ ja  valla kodulehel 23.09.2026 kuni 08.10.2026 avalikustatud eelnõu, mille kohta esitati/ei esitatud (täidetakse pärast avalikustamist) ettepanekuid, Alutaguse vallavalitsus annab 

KORRALDUSE:

1. Määrata Ida-Viru maakonnas Alutaguse vallas Mäetaguse külas Saare kinnistu detailplaneeringu alal  liikluspind Saare tee vastavalt korraldusele lisatud skeemile (Lisa 1).
2. Korraldus saata 10 päeva jooksul kohanimenõukogule ja riikliku kohanimeregistri volitatud töötlejale, kelleks on Maa- ja Ruumiamet .
3. Korraldust on õigus vaidlustada Haldusmenetluse seaduses ettenähtud tingimustel ja korras 30 päeva jooksul haldusakti kättesaamisest vaidemenetluse korras Alutaguse Vallavalitsuses või Halduskohtumenetluse seadustiku alusel esitades kaebuse Tartu Halduskohtu Jõhvi kohtumajja 30 päeva jooksul alates käesoleva korralduse teadasaamisest või päevast, mil asjast huvitatud isik pidi käesolevast korraldusest teada saama.
4. Korraldus jõustub teatavakstegemisest.

